
Z A P I S N I K


[bookmark: _GoBack]s 45. sjednice Vijeća Gradske četvrti Sesvete, održane 29. siječnja 2021 ., s početkom u 17,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

 Petar Bajan, Antun Bošnjaković, Marko Brkić, Maja Buljubašić, Željko Grbavac, Mira Halapa, Ivan Jakšetić, Tihomir Lukanić Stjepan Kezerić, Vladimir, Marić, Dražen Markota, Boris Matoic, Mladen Šturlić-Tupek, Zlata Trošelj, Nataša Vučkov.

Nazočni radno:
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti, sve radno nazočne, zahvaljuje na odazivu i konstatira da je prisutno 15 članova Vijeća. Dalje navodi da je članovima Vijeća e-poštom poslan zapisnik s 44. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen s 13 glasova „za“ i 2 suzdržana.

Predsjednik je potom iznio prijedlog dnevnog reda 45. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.

Stjepan Kezerić stavio je na glasanje dnevni red. 

Prijedloga i primjedbi na dnevni red nije bilo, te je Vijeće jednoglasno donijelo


DNEVNI RED :

1. Prijedlog Financijskog plana Gradske četvrti Sesvete u 2021.,
1. Prijedlog Programa održavanja komunalne infrastrukture  za području Gradske četvrti Sesvete u 2021.,
1. Prijedlog Plana komunalnih aktivnosti Gradske četvrti Sesvete u 2021.,
1. Prijedlog Odluke o izmjeni Odluke o osnivanju mjesnih odbora – davanje mišljenja
1. Prijedlog Zaključka o sklapanju Ugovora o uređenju Terapijskog vrta Sesvete u sklopu EU projekta ProGIreg
5. Razno


/ Prelazi se na rad po dnevnom redu /



/ Ivanka Greguranić dolazi na sjednicu u 17,03/

Ad 1)

Stjepan Kezerić navodi da je svima dostavljen Prijedlog Financijskog plana Gradske četvrti Sesvete u 2021. te je otvorio raspravu.
Stipe Jurić navodi da je Financijski plan kao i početkom 2020. g. te da ukupno iznosi 83.702.850,00 kuna. U Financijskom planu predviđen je iznos za Plan komunalnih aktivnosti u iznosu 29.397.850,00 kuna, a dobiva se zbrojem pozicija usluge tekućeg i investicijskog održavanja koja iznosi 24.183.850,00 kuna te pozicije ostali građevinski objekti koja iznosi 5.214.000,00 kuna. Također je iz Financijskog plana vidljivo da je iznos za održavanje  komunalne infrastrukture ostao na istoj razini kao i početkom 2020. godine.
	Vladimi Marić apelira da ne može podržati ovakav Financijski plan Gradske četvrti Sesvete u 2021.g. te je dao za usporedbu Financijski plan u 2018. g. koji je iznosio 106.574.000,00 kuna. Također navodi da je vidljiv pad od 90 % po stavci kapitalne donacije. Smatra da je to premalo jer je vidljivo da su investicije pale za 30 % u svim dijelovima te se vidi silazni trend i stagnacija.
	Stjepan Kezerić nadovezao se da je prije dvije godine Financijski plan umanjen za otprilike 21 % te da se o tome već vodila rasprava prijašnjih godina. Gradska skupština donosi odluku na temelju gradskog proračuna i tu se ne može ništa napraviti po pitanju smanjena Financijskog plana. Apelira da je jako važno prihvatiti Financijski plan čim prije kako bi se moglo krenuti daljnje investiranje.

/ Damir Kostanjski dolazi na sjednicu u 17,08/

	Petar Bajan navodi kako je gradski proračun smanjen  za 20% zbog COVID-19 krize te potresa koji je zadesio Grad Zagreb.
	
Kako nije bilo primjedbi Vijeće je većinom glasova, s 13 glasova „za“, 3 „protiv“ glasa i 1 suzdržan donijelo.


Zaključak 
O prijedlogu Financijskog plana Gradske četvrti Sesvete u 2021.g.

/ Zaključak se prilaže zapisniku sjednice /


Ad 2)
	
Stjepan Kezerić navodi da  Prijedlog Programa održavanja komunalne infrastrukture za područje Gradske četvrti Sesvete u 2021.g. iznosi 19.003.000,00 kuna, a što je isti iznos kao i na početku 2020.g. te je otvorio raspravu.


Kako nije bilo primjedbi Vijeće je većinom glasova, s 13 glasova „za“, 3 „protiv“ glasa i 1 suzdržan donijelo.


Zaključak
O Prijedlog Programa održavanja komunalne infrastrukture  za području Gradske četvrti Sesvete u 2021.,


/ Zaključak se prilaže zapisniku sjednice /

Ad 3)

	Stjepan Kezerić navodi kako su se održala sva povjerenstva te se napravio prijedlog Plan komunalnih aktivnosti Gradske četvrti Sesvete u 2021. Apelira opet da je važno prihvatiti Plan komunalnih aktivnosti kako bi se odmah krenulo sa radovima. Kazao je da Mjesni odbori s obzirom na veličinu raspolažu  dodatno sa Planom malih komunalnih akcija te oni određuju ulice za asfaltiranje prema njihovim prioritetima u Mjesnom odboru.
	Stipe Jurić iznio je izmjene u odnosu na dostavljene materijale. U točki 1.1 ubačena je akcija održavanja lokalnih vodovoda, kao i proteklih godina u iznosu od 600.000,00 kuna, u točki 3.1 su se povećali iznosi temeljem pristiglih troškovničkih procjena u Ulici Breg, pješački most preko potoka Kostanjevec koji je prvo iznosio 70.000,00 kuna, a novi iznos je 450.000,00 kuna zato što se osim  izgradnje pješačkog mosta rekonstruira i prometnica te kompletna komunalna infrastruktura koja prolazi ispod mosta te se gradi kanalizacija. Također je u točki 3.1 ubačena nova akcija projektiranje nogostupa u Moravču u iznosu od 25.000,00 kuna. U točki 4.1 se povećao iznos nakon pristiglih troškovničkih procjena Podružnice Zrinjevac, a to je na Luci uređivanje dječjeg igrališta za koji je prethodno stavljen iznos 300.000,00 kunu, a iznositi će 1.000.000,00 kuna zato što će to biti jedno od najvećih dječjih igralište koje će se nalaziti na preko 600m2 te je došlo do promjene za uređivanje dječjeg i odbojkaškog igrališta u Planina Gornjoj gdje je predviđeno 800.000,00 kuna, a iznositi će 860.000,00 kuna. Kazao je da je maloprije pristigla korekcija procjene Podružnice Zrinjevac za akcije u Adamovcu kod Domjanićeve murve gdje se treba raditi hortikulturno uređenje, zaštita Domjanićeve murve, postaviti klupe, ljuljačke i klackalice i urediti bunar za koje je prvobitno procijenjen iznos od 250.000,00 kuna, a prema procijeni iznositi će 200.000,00 kuna te u Jesenovcu kod Trga palih boraca di se treba urediti novo dječje igralište predviđeno je 300.000,00 kuna, a iznositi će 517.000,00 kuna. Također je ubačena nova akcija u točku 4.1 uređivanje podloge za poligon u Kučilovini u iznosi od 60.000,00 kuna. Ostale točke su ostale iste, kao i u dostavljenim materijalima. Posljedično tome trenutni iznos u točki neraspoređena interventna sredstva je 5.616.650,00 kuna.
	Stjepan Kezerić zahvalio je na izvještaju te otvori raspravu.
	Vladimi Marić postavio je upit da li je nova akcija otkup zemljišta u Dumovcu koji iznosi 800.000,00 kuna.	
	Dražen Markota odgovorio je da je nova akcija te da se već godinama tražila pozicija di bi se moglo otkupit zemljište za dječje igralište.
	
/ Željko Blažinović dolazi na sjednicu u 17,15/	

Vladimir Marić također postavlja upit da li postoji troškovnik za premještanje sprava u dječjem vrtiću „ Šegrt Hlapić“ u Iver naselju jer mu se čini malo previše 500.000,00 kuna.
	Stipe Jurić odgovorio je da je to samo procjena prema prijašnjim godinama jer ulazi i ograda u duljini 360 m te da se čeka troškovnik Podružnice Zrinjevac.
	Vladimir Marić postavio je upita da li je nova akcija izgradnja igrališta u Glavničici u iznosu od 1.2000.000,00 kuna jer se prošle godine pričao o istom.
	Dražen Markota odgovorio je da sad ide izgradnja igrališta.
	
/ Jurica Jug dolazi na sjednicu u 17,07/

Vladimir Marić postavio je upit za rekonstrukciju i proširenje parkirališta na Trgu Lovre Matačića u iznosu od 800.000,00 kuna da li će se proširiti na zelenu površinu.
Dražen Markota odgovorio je da neće prelaziti na zelenu površinu te da je to veliko parkiralište koje ima ukupno 3500m2.
	Vladimir Marić smatra da su iznosi preveliki te bi se moglo realizirati više manjih stavaka i da bi Grad Zagreb trebao financirati.
	Nataša Vučkov apelira da je previše 5.000.000,00 kuna za održavanje zelenih površina.
	
Kako nije bilo daljnje rasprave Vijeće je većinom glasova, s 14 glasova „za“, 5 „protiv“ glasa donijelo.



Zaključak 
O prijedlogu Zaključka  Plana komunalnih aktivnosti Gradske četvrti Sesvete u 2021. g.

/ Zaključak se prilaže zapisniku sjednice /


/ Marko Brkić odlazi sa sjednice u 17,27/

Ad 4)

	Stjepan Kezerić navodi da je pristiglo i očitovanje Vijeće mjesnog odbora Šašinovec kako se isto, nakon konzultacija svih članova Vijeća, opredjelilo za naziv Mjesni odbor Šašinovec. Također je kazao kako je prošle godine Vijeće Mjesnog odbora Vugrovec Donji tražilo promjenu naziva mjesnog odbora u Mjesni odbor Vugrovec, a  s čime je bilo suglasno i Vijeće Mjesnog odbora Vugorvec Gornji, tako da je ovo finalna realizacija njihovog traženja te se prihvaćanjem ove Odluke i amandmana određuje da odluka stupa na snagu osmog dana od dana objave u Službenom glasniku Grada Zagreba.

Kako nije bilo daljnje rasprave Vijeće je većinom glasova, s 17 glasova „za“  i 1 suzdržan donijelo.


Zaključak
O prijedlogu Odluke o izmjeni Odluke o osnivanju mjesnih odbora – davanje mišljenja


/ Zaključak se prilaže zapisniku sjednice /


/ Ivanka Greguranić odlazi sa sjednice u 17,31



Ad 5)

	Stjepan Kezerić navodi da su svima dostavljeni materijali o Prijedlogu Zaključka o sklapanju Ugovora o uređenju Terapijskog vrta Sesvete u sklopu EU projekta ProGIreg te
 je otvorio raspravu.
	U raspravi sudjeluje većina te su zajedničkog mišljenja da se treba dodatno obrazložiti na slijedećoj sjednici o čemu se točno radi.
	Stjepan Kezerić prebacuje na slijedeću sjednicu te će se zatražiti idejni projekt i pozvati predstavnici nadležnog gradskog ureda.


Ad 6)

	Stjepan Kezerić otvorio je raspravu.
	Jurica Jug postavio je upit vezano za oduzimanje od škole Sesvete i davanja parkirališta NK Sesvete te apelira da se treba  poduzeti mjere opreza u prometu u Sesvetskim Selima jer je bila prometna nesreća nedugo.
	Dražen Markota odgovorio je da se ništa ne oduzima od Gimnazije Sesvete i da su to netočne informacije, a trenutno se i preasfaltira igralište. Također dvorana Gimnazije Sesvete nema uporabnu dozvolu jer joj je potrebno parkiralište i baš upravo zbog toga se mora napraviti parkiralište od 147 parkirnih mjesta za osobna vozila i 2 za autobus kako bi dobili uporabnu dozvolu.
	Stjepan Kezerić odgovorio je da je bio komisijski očevid te je plan da se zatvori križanje na jedan dan dok se kolotrazi ne saniraju, a paralelno Vijeće Gradske četvrti Sesvete uputilo je Sektoru za promet da se napravi komisijski očevid vezano za sigurnost pješaka i prometovanja istom.
	Vladimir Marić nadovezao se da prošle godine je bilo u planu ispitivanje semafora, ali je nedostatak policije veći problem. Postavio je upit vezano za Plan Vodoopskrbe i odvodnje za 2021. godinu koji je bio obećan za prvi mjesec, također je upitao što je sa dječjim vrtićem u Sesvetskom Kraljevcu, u kojoj je fazi Branimirova i kako ide obnova škole u Vugrovcu koja je stradala nakon potresa.
	Dražem Markota odgovorio je da ide otkup od crkve i privatne osobe. Lokacijska dozvola je gotova i stekli su se svi uvjeti te smatra da bi se za mjesec dana mogli krenuti pripremni radovi.
	Stjepan Kezerić odgovorio je da će poslati svim vijećnicima čim dobije plan od Vodoopskrbe i odvodnje za 2021.g. 
	Dražen Markota kazao je da se škola u Vugrovcu obnavlja. 
	Stjepan Kezerić do 1. ožujka 2021. se očekuje da bude otkupljeno sve u I. fazi, a do sada je otkupljeno u sve III. faze 71%.
	Boris Matoic apelira da je bilo puno zahtjeva u ovih 4 godine, a da se nije ništa realizirano. Navodi kako je prije 4 godine bilo traženo povezivanje Branimirove i Novog Jelkovca, izgradnja nogostupa 30m kod HŽ prijelaza u Sesvetskoj Sopnici, vodovod u Šiletićima i dalje nema odgovora i pothodnik na Zagrebačkoj nije realiziran. Postavio je upit za neugodan miris od amonijaka u Jelkovcu koji je neki dan bio.
	Dražen Markota odgovorio je da su vatrogasci izašli na teren i izmjerili kakvoću zraka te je sve bilo uredu.
	Stjepan Kezerić navodi da je bio na sastanku s nadležnima iz Gradskog ureda za prostorno uređenje, izgradnju grada, graditeljstvo, komunalne poslove i promet te 16 pothodnika su u prijedlogu za preuređenje preko EU projekata.
	Željko Blažinović apelira da spoj prometnice između Bistričke i Kašine nema javne rasvjete te se mora napraviti pritisak na nadležni gradski ured da se osvijetli jer se tu učestalo događaju prometne nezgode.
	Stjepan Kezerić uvijek se pošalje traženo te kada bude sastanak pozvati Željka Blažinovića.
	Damir Kostanjski apelira da nakon nevremena je uništeno puno prometnih signalizacija uz cestu. Također prometnica D29 od Kašine do Prepuštevca je jako uništena te moli da se sanira.
	Dražen Markota kazao je da će se poslat dopis Državnom inspektoratu i Hrvatskim Cestama.
	
/ Željko Blažinović odlazi sa sjednice u 17,50

Ivan Jakšetić nadovezao se vezano za paljenje semafora na Sesvetskoj cesti. Kod izlaska s autoceste kad su se semafori pustili u rad 2000. godine bilo je jako puno kritika građana zbog kilometarskih kolona prema Sesvetskom Kraljevcu te su se morali ugasiti.
	Nataša Vučkov postavila je upit vezano za pružni prijelaz Jelkovec na koji nije do sada dobila odgovor na traženo.
	Stipe Jurić poslan je dopis prema HŽ infrastrukturi te do sada nije dobiven odgovor,
	Stjepan Kezerić poslati će se ponovno dopis po 3. puta sa strogom primjedbom.
	Nataša Vučkov zatražila je od Stručne službe gradonačelnika izvještaj vezano za pomoć Petrinje i Gline, koliko je pomogao Grad Zagreb iz proračuna.
	Stjepan Kezerić navodi da Grad Zagreb financira kompletnu rasvjetu, a da iz javnosti se može pratiti koliko je Grad Zagreb dao sredstava te da nam Grad Zagreb nije dužan podnositi izvještaj.
	Nataša Vučkov postavila je upit vezano za postrojavanje postrojbi na trgu.
	Stjepan Kezerić odgovorio je da je postrojavanje bilo zbog potresa.
	Damir Kostanjski nadovezao se da je pukla veza u zapovjednom centru te je zato vatrogasni zapovjednik pustio na sve DVD-e da se svi voze po svojem Mjesnom odbore, kako bi ih građani mogli zaustaviti za pomoć. Također je bila naredba da se ide u čišćenje prvo centra grada pa zato je i bilo postrojavanje. 
	Stjepan Kezerić navodi kako je u ime Vijeća Gradske četvrti Sesvete u suradnji s HVIDROM Sesvete bilo organizirano prikupljanje pomoći za Petrinju i Glinu.


Daljnje rasprave nije bilo, te je Vijeće završilo s radom u 18,00.








KLASA: 026-02/21-001/64
URBROJ: 251-06-11-12-21-2
Sesvete, 29. siječnja 2021. 
                                                                                                            Predsjednik Vijeća
Zapisnik sastavila:                                                                            Gradske četvrti Sesvete
Nives Polojac								    Stjepan Kezerić 
